На основу члана 132 став 2 Закона о стечају („Службени гласник РС“ бр.104/2009, 99/2011, 71/2012-Одлука УС, 83/2014, 113/2017 и 44/2018), као Националног стандарда о начину и поступку уновчења имовине стечајног дужника - Национални стандард број 5, те у складу са решењем о банкротству од 10.11.2025. године које је постало правноснажно са даном 21.1.2025. године, стечајни управник стечајног дужника:

**Agro-Energy доо Нови Сад у стечају**

**Нови Сад, Булевар Европе 13,**

**МБ: 20760303, ПИБ: 107233594**

**ОБЈАВЉУЈЕ**

**ПОЗИВ ЗА ДОСТАВЉАЊЕ ПОНУДА**

**за вршење услуга процене**

* Целисходности продаје стечајног дужника као правног лица у односу на продају имовине стечајног дужника појединачно
* Те утврђења учешћа вредности процењене имовине на којој је конституисано разлучно право у односу на процену вредности правног лица (изражено у процентима)

**Oдабир најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника**. У случају да одбор поверилаца не донесе одлуку у прописаном року (8 дана по пријему понуда), избор понуђача ће извршити стечајни управник.

1. ИМОВИНА СТЕЧАЈНОГ ДУЖНИКА – на којој је извршена процена ликвидационе вредности од стране лиценцираног проценитеља

1-ТРЕНЧ СИЛОС за складиштење отпадних пољопривредних производа на парцели

бр. 3776/46 ЛН 4268 КО Бач нето површине 5016м2

- инфраструктура: бетонски плато, хидрант 4 прикључка, 6 рефлектора

2- град.грађ.земљиште под зградом и другим објектом на наведеној парцели пов.5016м2

3- град.грађ.земљиште, пашњак 2. класе површине 7743м2 на истом потезу

2. СВРХА ПРОЦЕНЕ

Основна процена ликвидационе вредности имовине стечајног дужника је извршена. Сврха ове процене је да се на основу анализе која буде обављена, створе услови за продају стечајног дужника најповољнијим начином продаје и утврди стратегија продаје у циљу остваривања највеће продајне вредности и максимално могућег колективног намирења поверилаца.

3. МЕТОДЕ АНАЛИЗЕ

Понуђач са којим се закључи уговор, анализе ће вршити на основу одредби Закона о стечају и Националним стандардом број 5 о начину и поступку уновчења имовине стечајног дужника користећи методе прописане овим прописима, а које врше упоређивање ликвидационе вредности имовине стечајног дужника која је већ сачињена и вредности стечајног дужника као правног лица.

4. ИЗВЕШТАЈ О ПРОЦЕНИ

По завршетку посла, понуђач је дужан да припреми и достави детаљан извештај у четири оригинална примерка и писменој форми, који ће морати да садржи следеће:

* предмет процене,
* дефиницију вредности,
* датум процене,
* опис метода коришћених у процени,
* закључак о процењеној вредности стечајног дужника као правног лица у односу на продају појединачне имовине стечајног дужника,
* закључак о процењеној вредности имовине оптерећене хипотеком,
* претпоставке и ограничавајуће услове.

5. РОК ЗА ИЗВРШЕЊЕ ПОСЛА

Рок за извршење наведених послова износи 20 дана од дана потписивања уговора са најбољим понуђачем.

6. УСЛОВИ КОНКУРИСАЊА

Понуду за учествовање могу поднети сви понуђачи који испуњавају услове у смислу квалификационих захтева, и то:

* да је регистрован за обављање делатности код надлежног органа,
* да испуњава квалификационе услове, односно располаже довољним кадровским и техничким капацитетом за вршење услуге из понуде – приложити списак за задужењима и биографије кључног особља предложеног за спровођење услуга из понуде.

7. ИНФОРМАЦИЈЕ ЗА ПОНУЂАЧЕ

Заинтересовани понуђачи писане понуде подносе најкасније до 31. јула 2025. године стечајном управнику, путем е-маил адресе [nshimic@gmail.com](mailto:nshimic@gmail.com), или путем поште на адресу: стечајни управник Нинослав Шимић, Максима Горког 4е/приземље, стан бр. 1., 21000 Нови Сад.

Понуде доставити у два примерка у затвореној коверти, са јасном назнаком – ПРУЖАЊЕ УСЛУГА ПРОЦЕНЕ ЦЕЛИСХОДНОСТИ ПРАВНОГ ЛИЦА СТЕЧАЈНОГ ДУЖНИКА AGRO-ENERGY ДОО НОВИ САД у стечају

Заинтересовани понуђачи, односно њихови овлашћени представници, могу добити детаљније информације за израду понуде, путем е-маила: [nshimic@gmail.com](mailto:nshimic@gmail.com), Нинослав Шимић стечајни управник и телефона: **063/84 84 236**

Понуда мора да садржи :

* Доказе о испуњености услова из тачке 4. овог позива
* Имена ужег тима који ће радити процену са задужењима и референцама
* Имена ширег консултатског тима
* Рок у којем ће завршити процену
* Цену за пружену услугу исказану у динарима (без ПДВ-а)
* Рок за исплату накнаде за извршену услугу

Уз понуду доставити :

* Доказ о овлашћењу за обављање послова: решење из АПР-а, лиценце, сертификати, уверења и друга документација издата од надлежних органа
* Доказ о стручности
* Референце досадашњег рада

У случају потребе и других података за опредељеност понуде, заинтересована лица могу се јавити стечајном управнику.

Понуде које не испуњавају наведене услове биће одбијене као неприхватљиве.

У случају потребе за додатним информацијама обратити се стечајном управнику на број телефона: 063/84 84 236

Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ни једног понуђача не изабере, о чему ће се понуђачима доставити писмено обавештење.

У случају одустанка од поступка набаке, наручилац неће бити одговоран, ни на који начин, за стварну штету, изгубљену добит или било какву другу штету коју понуђач може услед тога да претрпи.